72 



fölött lévő szalagból áll,* melyek sajátságosan alakultak. Már vizsgálataim 

 első idejében feltűnt, hogy ezen szalagok kevés csavarulatban veszik körül 

 á sejt többi részeit, egy-egy csavariilat pedig három egymással egyközösen 

 futó fonálból látszik összetéve lenni. E fonalak pedig újból sötétebb és 

 világos darabokból állnak, a szerint, mint tetemesen fénytörök vagy pedig 

 nem. Mindezen elkülönülések valódi értékét azonban csak májmohokon 

 végrehajtott vizsgálatok alapján bírtam megítélni. 



Ugyanis a májmohok elaterein már aránylag gyengébb nagyításkor 

 (500 — 600-szoros), mint ismeretes egy, két vagy három, de még hat (pld. 

 Fegatella conica Eaddi) spirális szalagot is látni, melyek általánosan falmeg- 

 vastagodásoknak tekintetnek. Ezeken belül pedig egy tengelyfonál vonul 

 végig. A spirális szalagokat csekély nagyítással alig vehetjük ki, ellenben 

 tisztán láthatók a spirálisok azon részletei, hol a spirális az elater másik 

 oldalára kanyarodik, mikor tehát a spirális két darabja fekszik egymás 

 fölött, minek következtében e rész sötétebbnek fog látszani. Hasonlóképen 

 azon helyek, hol a spirális a tengelyfonál fölött halad el, szintén sötétebb- 

 nek mutatkoznak. 



A mondottakból könnyen érthető tehát, hogy miért láthatunk csekély 

 nagyítással az elater belsejében csak három sötét pontot, melyek egy spirá- 

 lisba elrendezödvék, mely az elater belsejében végig vonulni látszik. 



Mind e körülmények, de különösen az, hogy tüzetes vizsgálatkor a spi- 

 rális szalagokat valóban láttam felületi beállítással s az ezek alatt végig 

 futó tengelyfonalat is, bizonyossággá érlelték azt, hogy a Scenedesmus 

 plasmájának ezen rétege nem három, egymás mellett haladó fonálból, ha- 

 nem két egymáson fekvő szalagból áll, melynek belsejében két spirális sza- 

 lag és egy tengelyfonál fut végig. 



E szalagok elrendeződése az egyes fajokban, de még a fajok keretén 

 belül is változó. 



A Scenedesmus acutusra szabály az, hogy úgy a felső mint pedig az 

 alsó szalag hat csavarulatban járja körül (III. tábla, 2. ábra) a sejt többi 

 részeit ; a Se. obtusus mindkét varietásán a csavarulatok száma három és 

 öt között ingadozik, de túlnyomó esetben négy vagy öt és csak ritkábban 

 három (III. tábla, 4. ábra) ; nem ritkán a Se. acutusban hatnál kevesebb 

 csavarulatot láthatunk. Ezen rétegben a jobbról-balra csavarodó szalag a 

 felülfekvö. 



A szalagok spirális elrendezése gyakran nem szabályszerű, hanem 

 többé-kevésbé eltorzult, nem ritkán úgy tetszik, mintha az egész sejt ten- 

 gelye körül lenne csavarodva, minek következtében a szalagoknak a sejt 

 alsó részében haladó része összeszorult és itt a spirálisok egymáshoz igen 



* Egy rétegbe azért foglalom össze e két szalagot, mivel ezek csak ellenkező 

 irányuk által különböznek egymástól. 



